ΓΡΑΠΤΗ ΕΡΩΤΗΣΗ E-2156/01

υποβολή: Bart Staes (Verts/ALE) προς την Επιτροπή

(18 Ιουλίου 2001)

Θέμα: Επαναπροσανατολισμός των ευρωπαϊκών επιδοτήσεων πετρελαίου για βιώσιμες πηγές ενέργειας

Στην απάντησή της στην ερώτηση Η-0527/01(1), η Επιτροπή περιορίζεται σε απαρίθμηση τωνφισταμένων προγραμμάτων για ανανεώσιμες πηγές ενέργειας. Στην περίοδο 1994-1999 το 10 % του συνολικού προϋπολογισμού ενέργειας διατέθηκε για ανανεώσιμες πηγές ενέργειας, δηλαδή ένα ποσό που πλησίασε τα 300 εκατ. ευρώ. Στην περίοδο 1998-2002, με το Πέμπτο Πρόγραμμα Δράσης και το Altener, η Επιτροπή επιθυμεί να διαθέσει 477 εκατ. ευρώ περίπου για εναλλακτικές πηγές ενέργειας.

Για τον επαναπροσανατολισμό των επιδοτήσεων πετρελαίου η Επιτροπή δεν έλαβε οριστική απόφαση. Στην περίοδο 1975-1998 η Επιτροπή διέθεσε επιδοτήσεις ύψους 747,72 εκατ. ευρώ σε ευρωπαίους παραγωγούς πετρελαίου, φυσικού αερίου και λιθάνθρακα. Αυτή η ιδιαίτερη μέριμνα για το πετρέλαιο έρχεται σε κραυγαλέα αντίθεση με τους φιλόδοξους στόχους του Κυότο σχετικά με την εκπομπή CO2. Eπείγει, επομένως, να καταβληθούν ιδιαίτερες προσπάθειες για την προώθηση των εναλλακτικών πηγών ενέργειας.

Ως εκ τούτου θα ήθελα συγκεκριμένη απάντηση από την Επιτροπή στα ακόλουθα ερωτήματα:

- Πρόκειται η Επιτροπή να αναδιατάξει τη χρηματοδοτική της ενίσχυση προς την πετρελαϊκή βιομηχανία, ούτως ώστε η έμφαση να δοθεί στην ανάπτυξη και την προώθηση εναλλακτικών πηγών ενέργειας·

- Εάν όχι, για ποιο λόγο αρνείται η Επιτροπή να προβεί στην αναδιάταξη αυτή, έχονταςπόψη τους φιλόδοξους στόχους του Κυότο και τα επί σειράν ετών οφέλη της βιομηχανίας πετρελαίου·

(1) Γραπτή Ερώτηση της 3.7.2001.

Απάντηση της κας de Palacio εξ ονόματος της Επιτροπής

(9 Νοεμβρίου 2001)

Στο Πέμπτο Πρόγραμμα Πλαίσιο Έρευνας και Τεχνολογικής Ανάπτυξης (ΕΤΑ), και στην κατανομή πιστώσεων για την προώθηση νέων ενεργειακών τεχνολογιών, δίδεται προτεραιότητα στις ανανεώσιμες πηγές

ενέργειας και στην ενεργειακή απόδοση. Τα κονδύλια που χορηγούνται για τις ανανεώσιμες πηγές ενέργειας και για την ενεργειακή απόδοση θα φθάσουν στο ύψος του 80 % περίπου του συνολικού προϋπολογισμού. Ωστόσο, η Επιτροπή προωθεί μια ισορροπημένη προσέγγιση σε ό,τι αφορά την προώθηση καινοτόμων ενεργειακών τεχνολογιών και επομένως τοπόλοιπο 20 % της ενίσχυσης μπορεί να χορηγηθεί σε συμβατικές ενεργειακές πηγές, όπως πετρέλαιο, φυσικό αέριο και άνθρακας.

Πρέπει να σημειωθεί εδώ ότι κατά την επιλογή των προτάσεων προς ενίσχυση εκ μέρους της Κοινότητας, ένα από τα βασικά κριτήρια ήταν και το περιβαλλοντικό όφελος που απέρρεε από τα εκάστοτε σχέδια. Επομένως, κατά την επιλογή προτάσεων, δίνονταν προτεραιότητα σε σχέδια που ελαχιστοποιούν τις αναφερόμενες στην εκμετάλλευση του πετρελαίου και του αερίου περιβαλλοντικές επιπτώσεις.

Αν τώρα το ζήτημα τηςποστήριξης της τεχνολογίας για το πετρέλαιο και το αέριο συμβιβάζεται ή όχι με τους στόχους του Κυότο, θα πρέπει ναπομνησθεί ότι η αυξανόμενη χρήση φυσικού αερίου προς αντικατάσταση καυσίμων πιο βεβαρημένων με άνθρακα αποτελεί ένα από τα ουσιαστικά στοιχεία για τον περιορισμό των εκπομπών αερίων θερμοκηπίου. Για τον λόγο αυτόν, η ενίσχυση καινοτόμου τεχνολογίας για εκμετάλλευση του φυσικού αερίου μπορεί να συμβάλει στην επίτευξη των στόχων του Κυότο.

Πρέπει επίσης να προστεθεί ότι εκτός της οικονομικήςποστήριξης των ανανεώσιμων πηγών ενέργειας, η Επιτροπή προωθεί την καλύτερη δυνατή διείσδυση των ανανεώσιμων πηγών ενέργειας με τη βοήθεια σειράς άλλων μέτρων πολιτικής, όπως παραδείγματος χάρη, η πρόσφατα θεσπισθείσα οδηγία για την προώθηση της παραγόμενης από ανανεώσιμες πηγές ηλεκτρικής ενέργειας στην εσωτερική αγορά ηλεκτρικής ενέργειας(1). Στρατηγικός στόχος της οδηγίας είναι να δημιουργηθεί ένα πλαίσιο σημαντικής αύξησης μεσοπρόθεσμα του ποσοστού ηλεκτρικής ενέργειας του προερχομένου από ανανεώσιμες πηγές ενέργειας. Η οδηγία απέχει από του να προτείνει κάποιο εναρμονισμένο ευρύτερα κοινοτικό σύστημα στήριξης του ηλεκτρισμού από ανανεώσιμες πηγές ενέργειας. Αυτό συμβαίνει για να επιτραπεί στα κράτη μέλη να αποκτήσουν περαιτέρω εμπειρίες με την εφαρμογή των εθνικών τους συστημάτων στήριξης. Η Επιτροπή θα παρακολουθήσει στενά τις εξελίξεις στα κράτη μέλη ώστε να διαμορφώσει περαιτέρω αντίληψη περί των πρακτικών πλεονεκτημάτων κάθε εθνικού συστήματος στήριξης. Στο άρθρο 4, η οδηγίαποχρεώνει την Επιτροπή να εκδώσει έκθεση αξιολόγησης των διαφόρων εθνικών συστημάτων στήριξης το αργότερο τέσσερα χρόνια μετά τη θέση σε ισχύ της οδηγίας. Η έκθεση πρέπει να εικονίζει με ξεκάθαρο τρόπο την αποτελεσματικότητα, συμπεριλαμβανομένης της αποτελεσματικότητας κόστους, κάθε εθνικού συστήματος στήριξης. Δυνάμει του άρθρου 4, η έκθεση αυτή θα συνοδεύεται, όπου χρειάζεται, με πρόταση εκπόνησης ενός εναρμονισμένου συστήματος κοινοτικής στήριξης για την ηλεκτρική ενέργεια από ανανεώσιμες πηγές. Μια τέτοια πρόταση θα επιβάλλονταν μεταξύ άλλων, για την οριοθέτηση ενός ρεαλιστικού πεδίου δράσης σε θέματα ηλεκτρικής ενέργειας παραγόμενης από συμβατικές ενεργειακές πηγές.

Με την Πράσινη Βίβλο της Επιτροπής για την ασφάλεια του ενεργειακού εφοδιασμού, δρομολογείται ένας προβληματισμός για το μέλλον της ευρωπαϊκής ενεργειακής πολιτικής, συμπεριλαμβανομένου και του ζητήματος της ενίσχυσης διαφόρων ενεργειακών πηγών. Η Επιτροπή ανακίνησε το ερώτημα σχετικά με το κατά πόσον οι κλάδοι που στο παρελθόν έλαβαν κρατική ενίσχυση, όπως ο κλάδος πετρελαίου, δεν θα πρέπει να συμβάλουν οικονομικά στην ανάπτυξη ανανεώσιμων πηγών ενέργειας. Γενικότερα, στην πρότασή της για μια βιώσιμη ευρωπαϊκή στρατηγική(2), η Επιτροπή πρότεινε την κατάργηση των ενισχύσεων στην παραγωγή και κατανάλωση πετρελαίου μέχρι το 2010.

(1) COM(2001)445 τελικό.

(2) COM(2001)264.